SSI holder øje med den nye coronavariant B.1.1.529, der er fundet i Sydafrika. Verdenssundhedsorganisationen, WHO, har i Genève indkaldt eksperter til et møde midt på dagen for at diskutere den nye coronavariant, der giver anledning til dyb bekymring internationalt. Mads Albertsen, der er professor ved Aalborg Universitet og medlem af SSI’s risikovariantgruppe, hvor man arbejder med at risikovurdere nye virusvarianter fortæller til TV 2, at den nye, smitsomme coronavariant ikke er set identificeret i Danmark. - Det, der er karakteristisk ved den er, at den har rigtig mange mutationer i forhold til de varianter, vi har set hidtil, og rigtig mange mutationer i det, vi kalder spike-proteinet siger Mads Albertsen. Men han mener, at det er afgørende, at vi handler hurtigt. Mads Albertsen opfordrer til, at Danmark hjælper Sydafrika med at begrænse udbruddet af varianten. -  Vi skal ikke tale det op til at straffe Sydafrika til at være gode til at have et overvågningsprogram og have fundet denne variant. Vi ved ikke om den er farligere eller anderledes endnu, men det er en af dem, vi skal holde godt øje med, og det skal vi hjælpe Sydafrika til at gøre.

Referat:
Mads Albertsen, professor ved Aalborg Universitet, opfordrer til, at Danmark hjælper Sydafrika med at begrænse udbruddet af varianten.